Na zasadnutí Akademického senátu Slovenskej technickej univerzity 26. októbra 2020 bol odvolávaný rektor STU Miroslav Fikar. Podpredseda NR SR a absolvent Trnavskej univerzity Šeliga považoval odvolávanie rektora STU za protizákonné a na svojej stránke na sociálnej sieti Facebook ho nazval „socialistickou normalizáciou“. Na rokovanie Akademického senátu prišiel za asistencie Polície SR a viacerých médií. Takýto postup politika nemá od Nežnej revolúcie v novembri 1989, ktorá vrátila univerzitám akademické slobody, precedens. Vstup podpredsedu NR SR za účasti polície na rokovanie Akademického senátu bol široko medializovaný. Eduard Chmelár, bývalý člen Slovenskej rektorskej konferencie, bol takýmto postupom „pobúrený“ a považoval ho za „pokus o politizáciu akademického ,prostredia“. Akademický senát STU nakoniec rektora prof. Fikara odvolal počtom hlasov 42 za, 14 proti a 3 sa zdržali. Prezidentka Zuzana Čaputová po doručení rozhodnutia súdu pol roka od rozhodnutia Akademického senátu STU prof. Fikara odvolala z funkcie rektora STU.